4.11.2022
MT
Il-Ġurnal Uffiċjali tal-Unjoni Ewropea
C 421/9
Dan l-approċċ joħloq opportunitajiet ġodda sabiex jgħin fit-trawwim tal-innovazzjoni fir-reġjuni kollha u sabiex ir-reġjuni anqas żviluppati u periferali jiġu integrati aħjar fiż-Żona Ewropea tar-Riċerka (ŻER) u fl-Ekosistema Ewropea talInnovazzjoni (EIE).
Il-Komunikazzjoni tal-Kummissjoni dwar ŻER ġdida għar-R&I (3) kienet pass importanti fil-ħolqien taż-ŻER.
L-għan tażŻER huwa li tibni l-eċċellenza, il-kooperazzjoni transfruntiera bejn ir-riċerkaturi, il-massa kritika f’oqsma strateġiċi ewlenin, u l-opportunitajiet għar-riċerkaturi sabiex jirrilokaw u fl-aħħar mill-aħħar joħolqu suq uniku miftuħ għar-R&I.
Il-pjan il-ġdid li jħares ’il quddiem stabbilit fil-Komunikazzjoni għandu sett ambizzjuż ta’ erba’ objettivi ta’ politika – il-prijoritizzazzjoni tal-investiment u tar-riforma; it-titjib tal-aċċess għall-eċċellenza u t-tisħiħ tas-sistemi tar-R&I madwar l-UE kollha; it-titjib tat-trasferiment ta’ R&I ġodda għan-negozji; u l-approfondiment tal-integrazzjoni tal-politiki nazzjonali.
Barra minn hekk, il-Kummissjoni adottat proposta fis-16 ta’ Lulju 2021 għal Rakkomandazzjoni tal-Kunsill dwar Patt għarRiċerka u l-Innovazzjoni fl-Ewropa (4).
Ir-Rakkomandazzjoni tistabbilixxi għadd ta’ oqsma ta’ prijorità għal azzjoni konġunta b’appoġġ taż-ŻER.
Din tinkludi l-ħidma flimkien għall-indirizzar tal-isfidi tat-tranżizzjoni diġitali u ekoloġika (pereżempju, fl-implimentazzjoni ta’ missjonijiet u ta’ Sħubijiet Ewropej permezz tal-HE).
Is-sinerġiji huma bbażati fuq il-fatt li l-MAs tal-programmi rilevanti għar-R&I jkunu jafu lil xulxin u l-programmi tagħhom.
Huma bbażati wkoll fuq il-fatt li r-rappreżentanti nazzjonali tar-R&I jkunu jafu l-prijoritajiet u l-azzjonijiet tal-HE (bħal missjonijiet u sħubijiet ġodda) u l-prijoritajiet reġjonali ta’ speċjalizzazzjoni intelliġenti.
Dawn il-prijoritajiet u l-azzjonijiet huma punt ta’ referenza eċċellenti għall-iżvilupp tal-komplementarjetajiet.
Is-sinerġiji bejn il-qafas tar-R&I u l-programmi ta’ koeżjoni jistgħu jimmassimizzaw l-ammont, il-kwalità u l-impatt tal-investiment fir-R&I, billi jitfasslu pjanijiet strateġiċi li jikkomplementaw lil xulxin u jintużaw flussi ta’ finanzjament differenti (f’konformità mal-objettivi speċifiċi ta’ kull programm/fond).
L-istrateġiji ta’ speċjalizzazzjoni intelliġenti (S3) huma kruċjali għal sinerġiji ma’ strumenti intelliġenti relatati mat-tkabbir fil-livell tal-UE (speċjalment mal-HE).
L-istabbiliment tal-prijoritajiet tal-S3 minn isfel għal fuq għandu jagħmilha aktar faċli sabiex jinstabu sħab fi Stati Membri oħrajn bil-ħsieb li jkun hemm kooperazzjoni f’suġġetti u fi ktajjen tal-valur relatati.
Fir-rigward tal-FEŻR, l-Artikolu 11(1)(b)(iii) tar-Regolament dwar Dispożizzjonijiet Komuni (RDK) (5) jirrikjedi li l-Istati Membri jispeċifikaw fil-ftehimiet ta’ sħubija strateġika tagħhom: “komplementarjetajiet u sinerġiji bejn il-fondi koperti mill-Ftehim ta’ Sħubija [...] u strumenti oħra tal-Unjoni [...] u, meta jkun xieraq, proġetti ffinanzjati taħt Orizzont Ewropa”.
Bl-istess mod, għal kull programm tal-politika ta’ koeżjoni, l-Artikolu 22(3)(a)(iii) tar-RDK jeħtieġ sommarju talisfidi ewlenin, filwaqt li jitqiesu “[l-]ħtiġijiet ta’ investiment u l-komplementarjetà u s-sinerġiji ma’ forom oħra ta’ appoġġ”.
Fil-każijiet kollha, huwa f’idejn l-MAs li jiddeċiedu jekk jużawx mekkaniżmi ta’ sinerġija jew le.
TIPI TA’ SINERĠIJI
1.
Siġill ta’ Eċċellenza
Is-Siġill ta’ Eċċellenza huwa tikketta ta’ kwalità mogħtija mill-Kummissjoni għal proposta li tkun ġiet sottomessa għal sejħa kompetittiva għal proposti taħt strument tal-UE u ġġudikata li tikkonforma mar-rekwiżiti minimi ta’ kwalità ta’ dak l-istrument tal-UE, iżda li ma setgħetx tiġi ffinanzjata minħabba restrizzjonijiet baġitarji.
Is-Siġill ta’ Eċċellenza jindika li proġett jista’ jkun kandidat tajjeb sabiex jirċievi appoġġ minn sorsi oħrajn ta’ finanzjament tal-UE jew nazzjonali.
Siġill ta’ Eċċellenza taħt l-HE jirrikonoxxi l-valur tal-proposta u jgħin lil korpi oħrajn ta’ finanzjament jieħdu vantaġġ millproċess ta’ evalwazzjoni tal-HE.
Jista’, pereżempju, jingħata lil proposti sottomessi permezz tal-Aċċelleratur tal-Kunsill Ewropew tal-Innovazzjoni (EIC) tal-HE (eks Strument għall-SMEs), it-Tranżizzjoni tal-EIC, l-azzjonijiet Marie SkłodowskaCurie (MSCA), il-Ħolqien ta’ timijiet u Prova tal-Kunċett tal-Kunsill Ewropew tar-Riċerka (ERC).
(3) COM(2020) 628 final, 30 ta’ Settembru 2020.
(4) COM(2021) 407 final.
(5) Ir-Regolament (UE) 2021/1060 tal-Parlament Ewropew u tal-Kunsill tal-24 ta’ Ġunju 2021 li jistipula dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew Plus, il-Fond ta’ Koeżjoni, il-Fond għal Tranżizzjoni Ġusta u l-Fond Ewropew għall-Affarijiet Marittimi, is-Sajd u l-Akkwakultura u r-regoli finanzjarji għalihom u għall-Fond għall-Ażil, il-Migrazzjoni u l-Integrazzjoni, il-Fond għas-Sigurtà Interna u l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 231, 30.6.2021, p 159).